techiaith/cofnodycynulliad_en-cy huggingface dataset:
English: The Welsh transport appraisal guidance report that proposes the closure of junction 41 westbound states there is a goal to try to ease congestion in that particular area, and they're trying to say that people need to get out of their cars, something that I would agree with. But in that particular area, we've seen downgrading of bus times through the Afan valley, and a new Transport for Wales franchise does not benefit the south-west of Wales as we would like it to. We are seeing huge proposals in finances to be put into a stretch of the M4 that we disagree with. So, how are you going to realise the intentions of that report when community transport is far from perfect here in Wales, and that's the record of your Government?
Welsh: Mae adroddiad canllawiau gwerthuso trafnidiaeth Cymru sy'n cynnig cau cyffordd 41 tua'r gorllewin yn dweud bod nod o geisio lleddfu tagfeydd yn yr ardal benodol honno, ac maen nhw'n ceisio dweud bod angen i bobl gael allan o'u ceir, rhywbeth y byddwn i'n cytuno ag ef. Ond yn yr ardal benodol honno, rydym ni wedi gweld amseroedd bysiau yn cael eu hisraddio ar hyd dyffryn Afan, ac nid yw masnachfraint Trafnidiaeth Cymru newydd mor fuddiol i'r de-orllewin ag yr hoffem iddi fod. Rydym ni'n gweld cynigion enfawr o ran cyllid sydd i'w gyfrannu at ddarn o'r M4 yr ydym yn anghytuno ag ef. Felly, sut ydych chi'n mynd i wireddu bwriadau'r adroddiad hwnnw pan fo trafnidiaeth gymunedol ymhell o fod yn berffaith yma yng Nghymru, a dyna hanes eich Llywodraeth?
English: First of all, what she's talking about is a capital project, the M4, and what will be revenue funding with regard to bus services; they're two different pots to begin with. But it's not right to say that south-west Wales will not benefit, because the metro is not just about trains, it's not just about light rail, it's also about bus services. Now, of course, bus services have recently been devolved to this institution; there's an opportunity now for us to make sure that bus services are properly integrated into the train services. But, of necessity, because we have control of the train services now, that will be taken forward over the next five years and beyond, and then, of course, subject to the legislation, bus services, including those in the Afan valley, will be brought into a proper metro network.
Welsh: Yn gyntaf oll, mae'r hyn y mae'n sôn amdano yn brosiect cyfalaf, yr M4, a'r hyn a fydd yn gyllid refeniw o ran gwasanaethau bysiau; maen nhw'n ddau wahanol bot i ddechrau. Ond nid yw'n iawn i ddweud na fydd y de-orllewin yn elwa, oherwydd nid yw'r metro yn ymwneud â threnau yn unig, nid yw'n ymwneud â rheilffyrdd ysgafn yn unig, mae hefyd yn ymwneud â gwasanaethau bws. Nawr, wrth gwrs, mae gwasanaethau bws wedi eu datganoli i'r sefydliad hwn yn ddiweddar; mae cyfle nawr i ni wneud yn siŵr bod gwasanaethau bws yn cael eu hintegreiddio'n iawn i'r gwasanaethau trên. Ond, o reidrwydd, gan fod gennym ni reolaeth dros y gwasanaethau trên erbyn hyn, bydd hynny'n cael ei ddatblygu dros y pum mlynedd nesaf a thu hwnt, ac yna, wrth gwrs, yn amodol ar y ddeddfwriaeth, bydd gwasanaethau bws, gan gynnwys y rhai yn nyffryn Afan, yn cael eu cynnwys mewn rhwydwaith metro gwirioneddol.
English: We are developing our tax policies to meet the specific needs of Wales, in line with the principles set out in our tax policy framework. This includes our approach to the taxation of second homes.
Welsh: Rydym ni'n datblygu ein polisïau trethu i ateb anghenion penodol Cymru, yn unol â'r egwyddorion yn ein fframwaith polisi trethu. Mae hyn yn cynnwys ein polisi ar drethu ail gartrefi.
English: I'm sure you'd agree that the fact that 5 million people in Britain now own two or more homes, whilst almost 700,000 people are reliant on food packs from the Trussell Trust charity is one of the clearest signals that our society is increasingly inequitable and unfair. There are 5,000 second homes in Gwynedd, whilst almost 2,000 are on the waiting list for social housing in the county. I am pleased to see that you, at last, following pressure from Plaid Cymru, are now starting to tackle the anomaly that means that some second home owners don't pay council tax or business rates, which is a huge loss to the public purse. But far more needs to be done to help families who are priced out of the market by the existence of an increasing number of second homes in their communities. One simple thing that could be done in Wales is to make a minor change to the planning system and make it a requirement for any property to have planning permission before it can become a second home, which would then allow councils to get better control of the situation. Do you agree that this change is required as a matter of urgency?
Welsh: Rydw i'n siŵr eich bod chi'n cytuno bod y ffaith bod £5 miliwn o bobl Prydain bellach yn berchen ar ddau neu fwy o gartrefi tra bod bron i 700,000 o bobl yn ddibynnol ar becynnau bwyd gan yr elusen Trussell Trust yn un o'r arwyddion cliriaf fod ein cymdeithas yn un gynyddol annheg ac anghydradd. Bellach, mae yna 5,000 o ail gartrefi yng Ngwynedd, tra bod bron i 2,000 ar y gofrestr aros am dŷ cymdeithasol yn y sir. Rydw i'n falch o weld eich bod chi, o'r diwedd, yn dilyn pwysau gan Blaid Cymru, yn dechrau mynd i'r afael â'r anomali sy'n golygu nad ydy rhai perchnogion ail gartrefi yn talu trethi cyngor na threthi busnes, sy'n golled anferth i'r pwrs cyhoeddus. Ond mae yna lawer iawn mwy angen ei wneud i helpu teuluoedd sy'n cael eu prisio allan o'r farchnad gan bresenoldeb nifer cynyddol o ail gartrefi yn eu cymunedau. Un peth syml y gellid ei wneud yng Nghymru ydy newid bychan i'r system cynllunio: ei gwneud hi'n ofynnol i unrhyw annedd gael caniatâd cynllunio cyn y gellid ei droi'n ail gartref a fyddai wedyn yn galluogi cynghorau i gael gwell rheolaeth ar y sefyllfa. A ydych chi'n cytuno bod angen y newid yma ar fyrder?
English: We've looked at this, and it isn't as easy as that because what happens then, for example, in Cardiff. where many flats are erected and some are second homes? Does that mean that you have to have, for example, planning permission for each one of those, and, in particular, with second homes, what constitutes a second home? If a person lives in it for half the time, but in another for half the time, which is the second home? If it is in England, you could say, 'Well, this is my main home, and my second home is in England.' I understand the point that the Member makes, but it's not quite that simple. What is the solution? We have ensured that councils can charge more council tax on second homes, and we've ensured that people who purchase second homes have to pay the land purchase tax; that is also true. But, also, we must have a planning system that is sensitive to the linguistic background of the area, particularly, but, ultimately, we need more housing to ensure that local people don't have to compete with incomers and also that there can be a mix of housing so that people can ensure that they have a choice in the area. So, we need more housing and more affordable housing in order to ensure that people can live within their communities. I understand that it's very difficult to do so in some parts of Wales.
Welsh: Rydym ni wedi edrych ar hwn. Nid yw e mor rhwydd â hynny achos: beth sy'n digwydd wedyn, er enghraifft, yng Nghaerdydd, lle mae yna lot fawr o fflatiau yn cael eu hadeiladu, rhai ohonyn nhw'n ail gartrefi? A ydy hynny'n meddwl bod rhaid cael, er enghraifft, caniatâd cynllunio i bob un o'r rheini? Ac yn enwedig gydag ail gartref - beth yw ail gartref? Os oes rhywun, efallai, yn byw mewn un am hanner yr amser ac un am yr hanner arall, pa un yw'r ail gartref? Os yw e yn Lloegr, wrth gwrs, gallan nhw ddweud, 'Wel, hwn yw fy nghartref i, ac mae fy ail gartref yn Lloegr.' So, rwy'n deall y pwynt mae'r Aelod yn ei wneud, ond nid yw e cweit mor rhwydd â hynny. Beth, felly, yw'r ateb? Wel, rydym ni wedi, wrth gwrs, sicrhau bod cynghorau'n gallu codi mwy o dreth cyngor ar ail gartrefi, rydym ni wedi sicrhau bod y rheini sydd yn prynu ail gartrefi yn talu mwy dan y dreth prynu tir, mae hynny'n wir hefyd. Ond hefyd, wrth gwrs, mae'n rhaid cael system cynllunio sydd yn sensitif i'r iaith, yn enwedig, ond, ar ddiwedd y dydd, mwy o dai sydd eu heisiau er mwyn sicrhau nad yw pobl leol yn gorfod cystadlu â phobl dŵad, a hefyd eu bod nhw'n gallu cael cymysgedd o dai i ddewis ohonynt er mwyn bod tai ar gael yn yr ardal. So, mae'n rhaid cael mwy o dai a mwy o dai fforddiadwy er mwyn sicrhau bod pobl yn gallu byw yn eu cymunedau. Rwy'n deall, mewn rhai cymunedau o Gymru, mae hynny'n anodd.
English: First Minister, I do agree that housing is an asset like no other, really, and has to be treated with its social dimension very much in mind. For this reason, I do agree that Government can look at policies like a premium on the council tax. Where you do that, however, shouldn't it also be, at the very least, the guidance that any extra revenue so generated is then reinvested in affordable and social housing?
Welsh: Prif Weinidog, rwy'n cytuno bod tai yn ased gwahanol i unrhyw un arall, mewn gwirionedd, a bod yn rhaid ei drin gan gadw'r dimensiwn cymdeithasol yn flaenllaw yn ein meddyliau. Am y rheswm hwn, rwy'n cytuno y gall y Llywodraeth edrych ar bolisïau fel premiwm ar y dreth gyngor. Pan fyddwch chi'n gwneud hynny, fodd bynnag, oni ddylai fod yn ganllaw hefyd, o leiaf, bod unrhyw refeniw ychwanegol a gynhyrchir drwy hynny yn cael ei ail-fuddsoddi wedyn mewn tai fforddiadwy a chymdeithasol?
English: Well, I would hope that local councils do that anyway. We know that there are many local authorities in Wales who are building council houses. We know that in rural Wales particularly - I think Powys is the example I always use, it has probably sold half of its social housing stock from the end of the 1970s onwards. So many houses were sold and they never found their way back into the hands of people who could afford to buy them because the prices had gone up so far. So, yes, it is hugely important that there is more affordable housing - some will be rented, some not. I was with a building company last week, for example, who said to me that 70 per cent of the houses they sell are sold through Help to Buy, without which, they probably would find it difficult to sustain their current level of activity. But it is hugely important that we're able to provide more houses across Wales, but particularly in rural Wales, where there is not as much choice in terms of house size and in terms of price. How will we do that? Well, of course, we are on target to deliver 20,000 affordable homes by the end of this Assembly term, which will make a significant contribution.
Welsh: Wel, byddwn yn gobeithio bod cynghorau lleol yn gwneud hynny beth bynnag. Rydym ni'n gwybod bod llawer o awdurdodau lleol yng Nghymru sy'n adeiladu tai cyngor. Rydym ni'n gwybod yng Nghymru wledig yn arbennig - rwy'n credu mai Powys yw'r enghraifft yr wyf i'n ei defnyddio bob amser, mae'n debyg ei bod wedi gwerthu hanner ei stoc tai cymdeithasol o ddiwedd y 1970au ymlaen. Gwerthwyd cynifer o dai ac nid aethon nhw fyth yn ôl i ddwylo'r bobl a allai fforddio eu prynu gan fod y prisiau wedi codi gymaint. Felly, ydy, mae'n hynod bwysig bod mwy o dai fforddiadwy - bydd rhai yn cael eu rhentu, rhai ddim. Roeddwn i gyda chwmni adeiladu yr wythnos diwethaf, er enghraifft, a ddywedodd wrthyf fod 70 y cant o'r tai y maen nhw'n eu gwerthu yn cael eu gwerthu trwy Cymorth i Brynu, a heb hynny mae'n debyg y bydden nhw'n ei chael hi'n anodd cynnal eu lefel presennol o weithgarwch. Ond mae'n bwysig dros ben ein bod ni'n gallu darparu mwy o dai ledled Cymru, ond yn enwedig yng Nghymru wledig, lle nad oes cymaint o ddewis o ran maint tŷ ac o ran pris. Sut byddwn ni'n gwneud hynny? Wel, wrth gwrs, rydym ni ar y trywydd iawn i ddarparu 20,000 o gartrefi fforddiadwy erbyn diwedd y tymor Cynulliad hwn, a fydd yn gwneud cyfraniad sylweddol.
English: We're committed to maximising the social, economic and environmental value of our procurement.
Welsh: Rydym ni wedi ymrwymo i sicrhau'r gwerth cymdeithasol, economaidd ac amgylcheddol gorau posibl o'n gwaith caffael.
English: Thank you. I have recently acquired a list of transactions on Welsh Government procurement cards for the 2017-18 financial year. I was, however, very shocked to see that nearly £1.6 million was spent on these credit cards over the 12 months, with many of the transactions remaining worryingly vague. One example is the £13,255 spent through PayPal - no information about what was bought and from what companies. Another is £460 spent at yachtshop.co.uk, or the £8,300 spent in one transaction on a British Airways flight. There are also countless instances of these cards paying for Amazon Prime or iTunes subscriptions with no details. What steps are you taking, as First Minister, to improve transparency and financial probity whilst monitoring the spend of hard-earned taxpayers' money on these Welsh Government procurement credit cards?
Welsh: Diolch. Rwyf i wedi cael gafael ar restr o drafodiadau ar gardiau caffael Llywodraeth Cymru ar gyfer blwyddyn ariannol 2017-18 yn ddiweddar. Fodd bynnag, cefais sioc fawr o weld y gwariwyd bron i £1.6 miliwn ar y cardiau credyd hyn dros y 12 mis, a bod llawer o'r trafodiadau yn parhau i fod yn bryderus o amwys. Un enghraifft yw'r £13,255 a wariwyd trwy PayPal - dim gwybodaeth am yr hyn a brynwyd ac oddi wrth pa gwmnïau. Un arall yw £460 a wariwyd yn yachtshop.co.uk, neu'r £8,300 a wariwyd mewn un trafodiad ar awyren British Airways. Ceir enghreifftiau dirifedi hefyd o'r cardiau hyn yn talu am danysgrifiadau Amazon Prime neu iTunes heb unrhyw fanylion. Pa gamau ydych chi'n eu cymryd, fel Prif Weinidog, i wella tryloywder a gonestrwydd ariannol gan fonitro sut y mae arian y mae trethdalwyr yn gweithio'n galed i'w ennill yn cael ei wario ar y cardiau credyd caffael Llywodraeth Cymru hyn?
English: We regularly publish our spend over £25,000 to improve the transparency of how public funds are used. I will call on the examples that the Member has used and look to provide her with a detailed answer to her questions.
Welsh: Rydym ni'n cyhoeddi ein gwariant dros £25,000 yn rheolaidd i wella tryloywder o sut y mae cyllid cyhoeddus yn cael ei ddefnyddio. Byddaf yn galw ar yr enghreifftiau y mae'r Aelod wedi eu defnyddio ac yn ceisio rhoi ateb manwl i'w chwestiynau iddi hi.
English: Obviously, we have the Wales Audit Office to monitor the detail of these things. I just wanted to ask you about the wider picture in terms of the procurement power that we have. We have a public sector that spends over £4 billion each year on procurement, and I'm very interested in how we might be able to procure more of our spend in Wales so that we're generating local jobs rather than in multinationals that then export the profits. I'm particularly interested in work that's been done by the National Procurement Service around procuring food. I'm concerned to see from the Climate Change, Environment and Rural Affairs Committee's report last May that there is no public source of accurate and up-to-date figures on public sector procurement of Welsh food, so I'd be keen to learn how we can improve the procurement of local food in Wales, because, obviously, that would be good for our businesses and also good for our health.
Welsh: Yn amlwg, mae gennym ni Swyddfa Archwilio Cymru i fonitro'r pethau hyn yn fanwl. Roeddwn i eisiau eich holi chi am y darlun ehangach o ran y grym caffael sydd gennym ni. Mae gennym ni sector cyhoeddus sy'n gwario dros £4 biliwn bob blwyddyn ar gaffael, ac mae gen i ddiddordeb mawr mewn sut y gallem ni gaffael mwy o'n gwariant yng Nghymru fel ein bod ni'n creu swyddi lleol yn hytrach na mewn cwmnïau amlwladol sy'n allforio'r elw wedyn. Mae gen i ddiddordeb arbennig yn y gwaith a wnaed gan y Gwasanaeth Caffael Cenedlaethol yn ymwneud â chaffael bwyd. Rwy'n pryderu gweld o adroddiad y Pwyllgor Newid Hinsawdd, Amgylchedd a Materion Gwledig fis Mai diwethaf nad oes ffynhonnell gyhoeddus o ffigurau cywir a chyfredol ar gaffaeliad bwyd sector cyhoeddus Cymru, felly byddwn yn awyddus i ddarganfod sut y gallwn ni wella caffaeliad bwyd lleol yng Nghymru, oherwydd, yn amlwg, byddai hynny'n dda i'n busnesau a hefyd yn dda i'n hiechyd.
English: Well, what I can say is that we, of course, encourage Welsh public bodies to increase the visibility of contracts via Sell2Wales. Of the 22,000 contracts awarded so far through Sell2Wales, approximately two thirds have been to Welsh suppliers and 75 per cent of these have been to Welsh small and medium-sized enterprises. I know the Member asked about the National Procurement Service, I can say that the proportion of public procurement expenditure won by Welsh-based firms now stands at 50 per cent. From 1 April 2017 to 30 June of this year, the spend through NPS agreements was £7,000,700, and of that, 57 per cent was Welsh-based suppliers. When our community benefits policy is applied, the figures are even higher. For example, 82 per cent of the money has been retained in Wales when that is applied. She asked, of course, how we increase this. We want to do that through the importance of regional and local priorities within local authorities, and we are exploring the adoption of different approaches where regional collaborative procurement is undertaken, which strengthens the economy and communities within those regions.
Welsh: Wel, yr hyn y gallaf ei ddweud yw ein bod ni, wrth gwrs, yn annog cyrff cyhoeddus yng Nghymru i gynyddu amlygrwydd contractau trwy GwerthwchiGymru. O'r 22,000 o gontractau a ddyfarnwyd hyd yn hyn trwy GwerthwchiGymru, mae tua dwy ran o dair wedi bod i gyflenwyr o Gymru ac mae 75 y cant o'r rhain wedi bod i fentrau bach a chanolig eu maint yng Nghymru. Gwn fod yr Aelod wedi gofyn am y Gwasanaeth Caffael Cenedlaethol, gallaf ddweud fod cyfran y gwariant caffael cyhoeddus a enillir gan gwmnïau yng Nghymru yn 50 y cant erbyn hyn. O 1 Ebrill 2017 tan 30 Mehefin eleni, £7,000,700 oedd y gwariant trwy gytundebau Gwasanaeth Caffael Cenedlaethol, ac o hynny roedd 57 y cant yn gyflenwyr wedi eu lleoli yng Nghymru. Pan fydd polisi manteision cymunedol yn cael ei gymhwyso, mae'r ffigurau yn uwch fyth. Er enghraifft, cadwyd 82 y cant o'r arian yng Nghymru pan fydd hwnnw'n cael ei gymhwyso. Gofynnodd, wrth gwrs, sut yr ydym yn cynyddu hyn. Rydym ni eisiau gwneud hynny trwy bwysigrwydd blaenoriaethau rhanbarthol a lleol mewn awdurdodau lleol, ac rydym ni'n ystyried mabwysiadu gwahanol ddulliau lle bydd caffael cydweithredol rhanbarthol yn cael ei wneud, sy'n cryfhau economi a chymunedau yn y rhanbarthau hynny.
English: Welsh Government is a living wage employer, and I'm proud that this Government has taken action to support and encourage take-up of the real living wage by employers in both the public and private sectors.
Welsh: Mae Llywodraeth Cymru yn gyflogwr cyflog byw, ac rwy'n falch bod y Llywodraeth hon wedi cymryd camau i gefnogi a hybu'r nifer sy'n derbyn y cyflog byw gwirioneddol gan gyflogwyr yn y sector cyhoeddus a'r sector preifat.
English: Of course, First Minister, the real living wage makes a real difference to people's lives, benefiting wage earners, their households, communities and local economies. And I know, ahead of Living Wage Week, you've always actively supported events during early November. What further action can be taken to promote the real living wage across, particularly, the public sector, the health service and local government, but also in further and higher education?
Welsh: Wrth gwrs, Prif Weinidog, mae'r cyflog byw gwirioneddol yn gwneud gwir wahaniaeth i fywydau pobl, gan fod o fudd i enillwyr cyflog, eu haelwydydd, cymunedau ac economïau lleol. A gwn, cyn Wythnos Cyflog Byw, eich bod chi wedi cefnogi digwyddiadau yn ystod dechrau mis Tachwedd yn frwd erioed. Pa gamau eraill y gellir eu cymryd i hyrwyddo'r cyflog byw gwirioneddol ar draws, yn benodol, y sector cyhoeddus, y gwasanaeth iechyd a llywodraeth leol, ond hefyd mewn addysg bellach ac uwch?
English: Well, we've got a strong push on this across the public sector: in Government, of course; our sponsored bodies; the NHS; national parks; HEIs; some local authorities, for example, they all pay the real living wage to their own staff. Of course, we need to make sure that applies across local authorities. It needs to be seen as something that is normal, not exceptional, within the public sector, and we want now to move on to use the buying power that we have in the public sector to ensure the wider adoption of the real living wage as part of fair work across the economy.
Welsh: Wel, mae gennym ni ymgyrch gref ar hyn ar draws y sector cyhoeddus: yn y Llywodraeth, wrth gwrs; ein cyrff a noddir; y GIG; parciau cenedlaethol; sefydliadau addysg uwch; rhai awdurdodau lleol, er enghraifft, maen nhw i gyd yn talu'r cyflog byw gwirioneddol i'w staff eu hunain. Wrth gwrs, mae angen i ni wneud yn siŵr bod hynny'n digwydd ar draws awdurdodau lleol. Mae angen iddo gael ei ystyried fel rhywbeth sy'n arferol, nid eithriadol, yn y sector cyhoeddus, ac rydym ni eisiau symud ymlaen nawr i ddefnyddio'r grym prynu sydd gennym ni yn y sector cyhoeddus i sicrhau bod y cyflog byw gwirioneddol yn cael ei fabwysiadu'n ehangach yn rhan o waith teg ar draws yr economi.
English: Well, I am pleased that, following the exit from the housing revenue account subsidy system, all affected authorities have a council house building strategy in place. They're all at different stages and we are working with them to increase the pace and scale of their plans.
Welsh: Wel, rwy'n falch, yn dilyn yr ymadawiad â'r system cymhorthdal cyfrif refeniw tai, bod gan yr holl awdurdodau yr effeithiwyd arnynt strategaeth adeiladu tai cyngor ar waith. Maen nhw i gyd ar wahanol gamau ac rydym ni'n gweithio gyda nhw i gynyddu cyflymder a maint eu cynlluniau.
English: As you've mentioned, as part of the exit from this scheme in 2015, a borrowing cap of £1.85 billion was placed on councils that retained housing stock. Given that Theresa May has announced that English councils will no longer have a cap on their ability to borrow to build new homes, will the Welsh Government look into renegotiating the current deal with the Treasury? After all, it makes more sense to borrow to build homes when there is no right to buy, as is the case in Wales, than in England, where homes can be built and then sold for less than the market value. In Wales, that investment will continue to be returned over the long term.
Welsh: Fel yr ydych chi wedi sôn, yn rhan o'r ymadawiad â'r cynllun hwn yn 2015, rhoddwyd cyfyngiad benthyg o £1.85 biliwn ar gynghorau a gadwodd stoc tai. O gofio bod Theresa May wedi cyhoeddi na fydd gan gynghorau yn Lloegr gyfyngiad ar eu gallu i fenthyg er mwyn adeiladu cartrefi newydd, a wnaiff Llywodraeth Cymru ymchwilio i aildrafod y cytundeb presennol gyda'r Trysorlys? Wedi'r cyfan, mae'n gwneud mwy o synnwyr i fenthyg i adeiladu cartrefi lle nad oes hawl i brynu, fel sy'n wir yng Nghymru, nag yn Lloegr, lle y gellir adeiladu cartrefi ac yna eu gwerthu am lai na gwerth y farchnad. Yng Nghymru, bydd y buddsoddiad hwnnw yn parhau i gael ei ddychwelyd dros y tymor hir.
English: That's correct. At the moment the borrowing cap is £1,927 million. I saw the Prime Minister's announcement. Officials have been in touch with representatives in the UK Government to see how that will work, and I think it's fair to say that no-one seems to know at the moment. The announcement was made. There doesn't seem to be any detail. But I can assure the Member that what applies in England in terms of flexibility, we would expect to apply in Wales.
Welsh: Mae hynny'n wir. £1,927 miliwn yw'r cyfyngiad benthyg ar hyn o bryd. Gwelais gyhoeddiad Prif Weinidog y DU. Mae swyddogion wedi bod mewn cysylltiad â chynrychiolwyr yn Llywodraeth y DU i weld sut y bydd hynny'n gweithio, ac rwy'n credu ei bod hi'n deg i ddweud ei bod yn ymddangos nad oes neb yn gwybod ar hyn o bryd. Gwnaed y cyhoeddiad. Nid yw'n ymddangos bod unrhyw fanylion. Ond gallaf sicrhau'r Aelod y byddem yn disgwyl i'r hyn sy'n berthnasol yn Lloegr o ran hyblygrwydd fod yn berthnasol yng Nghymru.